יעל לוטן

יעל לוטן (11 בספטמבר 1935 - 2 בנובמבר 2009) הייתה סופרת, עורכת ומתרגמת ישראלית.

==ביוגרפיה==
לוטן נולדה בארץ ישראל בשנת 1935, בת לד"ר בנימין אליאב (בנו לובוצקי; 1909–1974), עיתונאי ודיפלומט ישראלי, איש התנועה הרוויזיוניסטית ועורך העיתון "המשקיף", שזמן קצר לפני קום המדינה הצטרף למפא"י. בתיכון למדה בבית הספר אהל שם ברמת גן. בשנת 1953 נסעה עם הוריה לארגנטינה בשליחות משרד החוץ. כעבור שנה יצאה ללימודים בלונדון, שם נישאה למוריס סטופי (Maurice Stoppi), מהנדס יהודי-אנגלי.

בשנת 1958 עברה עם בעלה לג'מייקה. בשנת 1960 פרסמה את סיפרה הראשון, "The Other Eye", רומן שנכתב באנגלית.

בשנת 1965 עברה לארצות הברית, שם נישאה ללויל הרסטון (Loyle Hairston), סופר אפרו-אמריקאי, חבר-מייסד בגילדת הסופרים של הארלם (Harlem Writers Guild) ואקטיביסט חברתי.

בשנת 1970 חזרה לישראל עם שני ילדיה. יעל הייתה בוגרת תואר ראשון בלימודי חינוך, למדה באקדמיה לאומנות בצלאל ולימודי תקשורת בניו-יורק. בשנות ה-70 כתבה מאמרים בכתב עת "עמדה", והחל מ-1974 ערכה את הרבעון לאמנות, ספרות ומדע "אריאל", רבעון הסברה של משרד החוץ. בסוף 1979 הוחלט לא לחדש את חוזה ההעסקה שלה. והיא עברה לערוך את New Outlook, שהיה מגזין פוליטי ישראלי באנגלית.

בשנות ה-80 ערכה את המוסף הספרותי של העיתון "על המשמר" ואת עמודי הספרות בשבועון "כותרת ראשית". בשלהי שנות ה-80 פרסמה במוסף ליום העצמאות, יחד עם סגנה אילן שיינפלד, ראיון חגיגי עם סופר הודי בשם אנדד צ'טרג'י, אך הראיון היה רק פרי דמיונם.

בשנת 1981 פרסמה את סיפור חייו של עמוס אוריון, עבריין ישראלי שפעל בשנות ה-60 ונרצח, ונסיבות הירצחו זכו לפרסום רב. היא החלה בכתיבת הספר עוד כשהיה בחיים, לפני שנרצח ביולי 1980.

ב-6 בנובמבר 1986 נפגשה ברומניה, במסגרת משלחת שמנתה כ-20 אנשים, עם אנשי אש"ף, ועקב כך הועמדה לדין, כשנה אחר כך, יחד עם ראובן קמינר, לטיף דורי ואליעזר פיילר, באשמת הפרה של "חוק המפגשים", שאסר על מגע בין ישראלים לנציגים של ארגון טרור. בית משפט השלום ברמלה גזר עליהם 18 חודשי מאסר, מהם שישה חודשים בפועל. על גזר הדין אמרו: . ערעורם לבית המשפט המחוזי על ההרשעה ועל גזר הדין נדחה, אך בערעורם לבית המשפט העליון הוקל עונשם, והועמד על קנס בסך אלף ש"ח לכל אחד.

בשנים 1989–1993 שהתה באנגליה, ועסקה בכתיבה ובתרגום בעברית ובאנגלית.

לוטן הייתה פעילה ב"וועד לשחרור ואנונו ולמען פירוז המזרח התיכון מנשק גרעיני", וסייעה למרדכי ואנונו לאחר שחרורו מהכלא. ב-22 במאי 2004, ערכה ריאיון עם ואנונו עבור ה"סאנדיי טיימס" וה-BBC, כדי לעקוף בצורה חוקית את המגבלות שהוטלו על ואנונו, שאסרו עליו לדבר עם עיתונאים זרים. אולם השב"כ עצר כמה ימים אחר כך את העיתונאי הבריטי, פיטר הונאם, כתב "סאנדיי טיימס" ועיכב בנמל התעופה בן-גוריון כתב של רשת בי-בי-סי, כריס מיטשל, שהכין את הסרט על ואנונו והחרים לו את הקלטות. בנובמבר 1991 חשפה כי שמעון פרס סיפר, בוועדת עורכי העיתונים, כי רוברט מקסוול ועיתונו "סנדיי מירור" עשו כמיטב יכולתם בניסיון לעצור את פרסום סיפורו של מרדכי ואנונו. כשפרסם ב"סאנדיי מירור" כתבה בה נאמר כי ואנונו ואיש הקשר שלו ל"סנדיי טיימס" הם רמאים ונוכלים.

לוטן תרגמה מעברית לאנגלית סיפורת וספרי עיון, ובכלל זה ספריהם של חיים לפיד, של אלונה קמחי, של סמי מיכאל, של שולמית שחר, של יאירה אמית ושל גרשון שקד. עם תרגומיה מאנגלית לעברית נמנים ספריהם של פטרישה קורנוול ושל אלדוס האקסלי.

נפטרה מסרטן הכבד ב-2 בנובמבר 2009.

==ספריה==
* חייו ומותו של עמוס אוריון, מאנגלית: יעל חן ופזית פיין, הוצאת אדם, 1982
<DIV dir=ltr>
* The Other Eye, London: Peter Davies publishing, 1960
* Phaedra, New York: Bantam, 1962
* Mangrove town, Garden City, N.Y.: Doubleday, 1964
* No Peace Yet, London: Halban, 1991
* Avishag, Toby Press 2002
</DIV>

==מאמרים==
* מאמרים ב"הארץ":
** 
** 
** 
** 
<DIV dir=ltr>
* Yael Lotan, [http://www.mfa.gov.il/MFA/MFAArchive/2000_2009/2003/9/No%20Peace%20Yet No Peace Yet], Ariel: The Israel Review of Arts and Letters - Vol. 102, 1996
* Yael Lotan, [http://www.antiwar.com/orig/lotan.php The Vanunu Campaign and Its Lessons], Antiwar.com, 29 באפריל 2004
</DIV>

==לקריאה נוספת==
* בתוך: מלקולם אקס, מהפכה היא כמו שרפה ביער: ראיונות, נאומים והצהרות פומביות, תרגמה מאנגלית (ארצות הברית) והוסיפה הערות: רעיה ג'קסון, נהר ספרים, 2010:
ראיון שערכה עם מלקולם אקס (12 ביולי 1964), עמ' 110–116; אחרית דבר: מלקולם אקס כפי שהכרתיו (פורסמה ב-28 בפברואר 1965), עמ' 221–226.

==קישורים חיצוניים==

* 
* [http://www.worldcat.org/identities/lccn-n84-165021 יעל לוטן] באתר WorldCat Identities
* 
* [http://hagada.org.il/author/יעל-לוטן/ רשימת מאמריה] באתר "הגדה השמאלית"
* - ריאיון וכתבת פרופיל
לאחר מותה:
* [http://maki.org.il/נפטרה-יעל-לוטן-סופרת-ופעילת-שלום/ נפטרה יעל לוטן, סופרת ופעילת שלום], באתר המפלגה הקומוניסטית הישראלית, 3 בנובמבר 2009
* חיים ברעם, [http://hagada.org.il/2009/11/03/יעל-לוטן/ יעל לוטן], באתר "הגדה השמאלית", 3 בנובמבר 2009
* אשר קשר, [https://web.archive.org/web/20100412174210/http://www.mynet.co.il/articles/0,7340,L-3804216,00.html האישה שתמכה בואנונו והביכה את מלקולם אקס], mynet, 12 בנובמבר 2009
* 
* 
* יעל ישראל, [http://www.news1.co.il/Archive/003-D-42291-00.html?tag=16-24-51 יעל לוטן ז"ל], חדשות מחלקה ראשונה, 4 בנובמבר 2009
* , לזכרה של יעל לוטן

==הערות שוליים==

קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות לעברית
קטגוריה:מתרגמים לעברית
קטגוריה:מתרגמים מעברית לאנגלית
קטגוריה:מתרגמות מעברית לאנגלית
קטגוריה:עיתונאיות כותבות עברית
קטגוריה:סופרות ישראליות
קטגוריה:סופרים ישראלים
קטגוריה:סגל על המשמר
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות בית הספר אהל שם
קטגוריה:בוגרי בית הספר אהל שם
קטגוריה:נשים הקבורות בבית הקברות ירקון
קטגוריה:מורשעות בעבירות על רקע אידאולוגי בישראל
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-2009
קטגוריה:ישראלים שנפטרו ב-2009